Керемет көч

Керемет көч — Кыргызстандагы белгилүү анимациялык окутуп-үйрөтүүчү телесериал. Бул долбоор балдарды билим берүү жана социалдык көндүмдөрдү өнүктүрүү максатында ЮНИСЕФ менен КТР телеканалынын кызматташтыгы менен ишке ашырылган эл аралык теледолбоор болуп саналат.

Сериалдын башкы каармандары — Актан жана Акылай.

 Тарыхы 
Теледолбоордун идеясы ошол кездеги ЮНИСЕФтин кызматкери Улан Дубанаевге таандык. Анимациялык сериал 2006-жылдан тартып телеэфирге чыга баштаган. 10 жылдык мааракесине карата ЮНИСЕФ менен Бета Сторес-2 соода борбору 2017-жылы серияларды акысыз көрсөтүүнү уюштурушкан.ЮНИСЕФ Кыргызстан/ Известному мультфильму «Керемет коч» исполняется 10 лет! 03 Май 2017

 Негиздөөчүлөрү жана жетекчилери 

 Сергей Кролевич — негизги сценарист жана режиссер
 Лира Айтымбетова — продюсер жана долбоордун жетекчиси
 Жаныш Кулмамбетов — телесериалдын аталышын жана бир нече каармандардын ысымдарын койгон; редактор, котормочу жана үн режиссеру катары кызмат кылган

 Сүрөтчү жана аниматорлор 

 Айдин Абдылдаев — сүрөтчү
 Артем Кметь, Айсулуу Жекшелаева — аниматорлор

 Музыка жана үн 

 Нурдин Төрөбеков — музыкалык жасалгалоочу жана үн оператору
 Бир нече ырларды аткаргандар: Дастан Мадылбеков, Адеми Кулмамбетова
 Кыялбек Урманбетов — акын, бир нече мезгилге чейин сериал үчүн ыр жазып берген

 Керемет көч (ыр) Super.kg «КЕРЕМЕТ КӨЧ» 
Сөзү: Кыялбек Урманбетовдуку 

Обону: Мурзали Жээнбаевдики

Айлана, Жер шары, баары айлангөчөк, 

Азгырып алыс жак алат тынчымды.

Бийикте булуттар калкып кайда көчөт?

Биз менен жолго чык, жолго сыйкырдуу.

Кайырма:

Жүрү деп шамал шашылат,

Керемет көч жолго чакырат.

Татына болуп, акылга толуп,

Улам жаңы сырлар ачылат.

Дүйнөнү билгенге дайым кызыгабыз,

Күлкүбүз жаркыган күнгө жарашат.

Куш менен жарышып дүйнө кыдырабыз,

Биз менен жомоктой сонун саякат.

Кайырма 

Барасың көч менен жарык жылдыздарга,

Табасың досторду өзүң издеген.

Катарга кошулбай, досум, жалгыз калба,

Сапарга чыгабыз, жүрү биз менен.

Кайырма

 Технология жана үн актерлору 

 Биринчи сезонунда (260 серия) Актан менен Акылайдын үнүн Махабат Байгабылова аткарган
 Кийинки 300 серияда Акылайдын ролун Адеми Кулмамбетова, Актандын ролун Дастан Мадылбековаткарган
 М.Байгабылова Такайдын, апасынын жана башка бир нече кейипкерлердин үнүн сүйлөтөт
 Туруктуу катышкан башка актерлор: Руслан Курманалиев, Улан Зайнидин уулу, Айнура Эсеналиеваж.б.

 Финансылык сабаттуулук сериясы 
2017-жылы 10 жаңы серия чыгарылган, алар эрте өнүгүү, жол коопсуздугу, балдарга «111» линиясы жана туура тамактануу сыяктуу темаларды камтыган.

2018-жылдын 17-мартында Кыргыз Республикасынын Улуттук банкы жана ЮНИСЕФ мультфильмдин финансылык сабаттуулукка арналган атайын сериясын көрсөтүшкөн. Бул серия мектепке барбаган балдарга жана наристелерге багытталган. Каармандар Актан менен Акылай акчага, улуттук валютага туура мамиле жасоону, акчанын жана үй-бүлөлүк бюджеттин маанисин балдарга түшүнүктүү тилде үйрөтүшөт.ЮНИСЕФ Кыргызстан/ КР Улуттук банкы жана ЮНИСЕФ “Керемет Көч” мультфильминин финансылык сабаттуулук боюнча жаңы сериясын тартуулашты 17 Март 2018

 Эл аралык жетишкендиктери 
 Казакстанда «Керемет көч» долбооруна таасирленген анимациялык сериал түзүлгөн
 Түрк тилине которулуп, бир нече жылдан бери жумасына эки ирээт Дискавери каналынан көрсөтүлүп келет.

 Эскертүүлөр 
Категория:Кыргыз киносу
Категория:Искусство
Категория:Кыргызстан
Категория:Кыргыз телевидениеси
Категория:Кыргыз маданияты
Категория:Маданият
Категория:Таажы-2012

 Тышкы шилтемелер 

Каbar.kg «Керемет көч» воспитал отечественную анимацию – создатели мультфильма 04/05/17

Unicef Kyrgyzstan/  Bermet Moltaeva/ “Keremet Koch” sparks life and joy in Keremet. Two minibuses bearing characters of a famous Kyrgyz cartoon “Keremet Koch” travelled hundreds of kilometres to the mountainous remote border area of Batken region, Kyrgyzstan to meet more than 1000 children in 13 villages which were affected by conflict.  14 February 2022